সাধারন মুখেই এটি দেওয়া হয়৷ পেশির সঞ্চালনের কারণে যে অংশে বলিরেখা পড়ে, সেখানেই এটি প্রয়োগ করা হয়৷ তাই বলে এই নয় যে শরীরের সব জায়গাতেই এটি ব্যবহার করা যাবে৷ অনেকেরই ভুল ধারণা থাকে যে, ঠোঁটের পাশে বা গালের নিচের অংশে বলিরেখা দেখা গেলে মানেই সেখানে বোটক্স করিয়ে নেওয়া যায়৷ চিকিৎসকেরাই পরীক্ষা করে দেখেন যে, ঠিক কোন অংশে বোটক্সের প্রয়োজন৷ সাধারণত মুখের উপরের অংশেই বোটক্স প্রয়োগ করা হয়৷ অনেক সময় হাতে বা পায়েও বোটক্স দেওয়া হয়৷ এছাড়াও অনেক সময় আন্ডারআর্মে ঘামের জন্যও বোটক্স দেওয়া যেতে পারে৷